**Samsung Galaxy Note 3**, *«Samsung Electronics»* ընկերության սմարթֆոնը, որը վաճառքի է հանվել 2013 թվականի սեպտեմբերի 25-ին։ Էկրանի չափսերի (5.7 դյույմ կամ 140 մմ) շնորհիվ այն միջանկյալ տեղ է զբաղեցնում հաղորդչի և պլանշետային համակարգչի («ֆաբլետ») միջև։ Աշխատում է Android օպերացիոն համակարգով։ Բացի չափից, այն տարբերվում է այլ սմարթֆոններից *S Pen* ստիլուսի առկայությամբ։ Այդ սարքավորումը *Galaxy Note* շարքից առաջին անգամ ներկայացվեց 2013 թվականի սեպտեմբերի 4-ին *«Internationale Funkausstellung Berlin»* կոնֆերանսում։ Ի տարբերություն իր նախորդի՝ *Galaxy Note 2*-ի, *Note 3*-ի էկրանն ավելի մեծ է, սակայն սարքն ինքնին ավելի բարակ է և թեթև։ Մարտկոցի հզորությունը ավելացել է մինչև 3200 մԱ/ժամ։ Մեծացել է նաև օպերատիվ հիշողությունը՝ դառնալով 3 ԳԲ (նախորդի 2 ԳԲ-ի համեմատ)։ Հեռախոսի հետևի հատվածը կարող է լինել սև, սպիտակ, վարդագույն կամ կարմիր։

Ավանդաբար «Samsung»-ը հեռախոսն առաջարկում է սեփական ծրագրային ապահովմամբ, այդ թվում՝ նաև *S Pen* ստիլուսի համար։ *Galaxy Note 3*-ը մատակարարվում է նաև տեղադրված Samsung Knox համակարգով՝ ձեռնարկություններում սմարթֆոնն օգտագործելու համակարգային լուծմամբ։

Տեխնիկական տվյալներ
-------------------

Samsung Galaxy Note 3 Neo
### Սարքավորումային ապահովում

GALAXY Note 3-ը թողարկվել է LTE և 3G տարբերակներով։ 3G տարբերակով Exynos 5 Octa-ն է, որը պարունակում է չորս միջուկանի ARM Cortex-A15 և չորս միջուկանի ARM Cortex-A7, որոնք գործում են «big.LITTLE» սկզբունքով, ինչը թույլ է տալիս համակարգին անցում կատարել երկու միջուկների խմբերին՝ կախված պահանջվող արտադրողականությունից, ինչպես նաև ARM Mali-T628 MP6 գրաֆիկային։ Որոշ շուկաների համար թողարկվում է LTE տարբերակը` հիմնված չորս միջուկանի Qualcomm Snapdragon 800 պրոցեսորի վրա՝ 2.3 ԳՀց հաճախականությամբ և Adreno 330 գրաֆիկայով։

Galaxy Note 3-ն արտադրվում է 16, 32 կամ 64 ԳԲ ներքին հիշողությամբ, որը կարող է ընդլայվել մինչև 128 ԳԲ microSD քարտով (աշխատում է fat32 և exFat տարբերակներով)։

Էկրանը Super AMOLED է՝ 5.7 դյույմ չափով և 1080p թույլտվությամբ։ Հիմնական տեսախցիկը (13 ՄՊ) կարող է նկարահանել ոչ միայն 1080p ձևաչափով (մինչև 60 կադր/վայրկյան), այլև 4K որակի տեսահոլովակ (մինչև 30 կադր/վայրկյան)։ Տեսախցիկն ունի BSI-սենսոր, պատկերի ինտելեկտուալ կայունացում, լուսադիոդային LED լուսարձակ։ Բացի այդ, Galaxy Note 3-ը նաև աշխատում է USB 3.0-ով։

Մոդելը ներառում է մի շարք նոր տվիչներ, ներառյալ` մթնոլորտային ճնշումը, ջերմաստիճանը և խոնավությունը չափելու համար։ Տեղադրված է նաև գիրոսկոպ, էլեկտրոնային կողմնացույց, արագաչափ, մոտեցման և լուսավորության սենսոր, Հոլլի տվիչ։ Կա նաև ինֆրակարմիր լուսադիոդ, որը թույլ է տալիս օգտագործել սմարթֆոնը որպես բազմակողմանի հեռակառավարման վահանակ։

### Ծրագրային ապահովում

Galaxy Note 3-ը աշխատում է Android 4.3 «Jelly Bean» տարբերակի հետ, իսկ որպես ինտերֆեյս՝ օգտագործում է ֆիրմային Samsung TouchWiz պատյանը։ 2014 թվականին ընկերությունը թարմացրեց ծրագրային ապահովումը մինչև Android 4.4.2 KitKat, իսկ 2015-ի սկզբին Samsung Galaxy S4-ի հետ միասին՝ մինչև Android 5.0 Lollipop: Սմարթֆոնում տեղադրված է նաև թարմացված ծրագրային ապահովում ստիլուս S-Pen-ի օգտագործման համար։

«Air Command» - ստիլուսի ղեկավարում առանց էկրանին հպվելու և 5 արագ գործառույթով օժանդակ մենյու։

«Action Memo» - ձեռագիր նշումներ, որոնք այնուհետև ճանաչվում են հեռախոսով։ Ապա դրանք հնարավոր է կապել տարբեր գործողությունների հետ, այդ թվում՝ համաժամանակացնել Evernote-ի հետ, տրվում է մեկ տարվա պրեմիում բաժանորդագրություն։

«Screen Write» - թույլ է տալիս նկարել էկրանը և նշումներ անել դրա վրա։

«ScrapBook» - պահպանում է ստիլուսով ընդգծված պատկերները։

«S Finder» - որոնում հեռախոսի և հիշողության քարտի մեջ։

«Pen Window» - էկրանին քառակուսի նկարելով՝ օգտատերը կարող է տեսնել լրացուցիչ գործողություններ կատարելու համար նախատեսված լողացող պատուհան։ Այն հայտնվում է հիմնական պատուհանի վրա, և հնարավոր է փակել ցանկացած ժամանակ։

«Multi Window» գործառույթ - թույլ է տալիս միաժամանակ բացել երկու հավելված և պատուհանների միջև տեղեկատվություն փոխանակել։

«MultiVision» - մեկ նկարը փոխանցում է մի քանի սարքավորման, կարելի է ստեղծել մեկ մեծ էկրան։

Սմարթֆոնն ունի նաև «My Magazine» նորությունների ագրեգատոր և «S Note»-ի թարմացված տարբերակ։

Արտադրողականության կեղծման մեղադրանքներ
---------------------------------------

«Ars Technica» լրատվամիջոցների մասնագետները հայտնաբերել են, որ Snapdragon 800-ի հիմքի վրա սմարթֆոնի արտադրողականությունը ստուգող մի շարք հավելվածների, այդ թվում՝ Geekbench-ի, Quadrant-ի, Antutu-ի, Linpack-ի և GFXBench-ի թողարկման դեպքում ակտիվանում է պրոցեսորն արագացնող հատուկ ռեժիմ։ Արդյունքում այդ հավելվածների միջոցով Galaxy Note 3-ի արտադրողականությունը չափելիս այն արհեստականորեն գերազանցում է սմարթֆոնի սովորական աշխատանքային ռեժիմին։ Ավելի վաղ նմանատիպ մեղադրանքներ հնչել են նաև Samsung-ի մեկ այլ ֆլագմենի՝ Samsung Galaxy S4-ի դեմ։

Տես նաև
-------

* Samsung Galaxy
* Samsung Galaxy S4

Ծանոթագրություններ
------------------

1. ↑  "Galaxy Note 3 + Gear" (in ռուսերեն). samsung.com. Retrieved 2013 թ․ սեպտեմբերի 6. `{{cite web}}`: Unknown parameter `|description=` ignored (help)
2. ↑  "IFA 2013: Samsung представила планшетофон Galaxy Note 3" (in ռուսերեն). ferra.ru. 2013 թ․ սեպտեմբերի 4. Արխիվացված է the original 2013 թ․ սեպտեմբերի 7-ին. Retrieved 2013 թ․ սեպտեմբերի 5.
3. ↑  "IFA 2013: Samsung представила планшетофон Galaxy Note 3" (in ռուսերեն). 3dnews.ru. 2013 թ․ սեպտեմբերի 4. Retrieved 2013 թ․ սեպտեմբերի 5.
4. ↑  "Samsung Galaxy Note 3 makes official debut with 5.7-inch 1080p screen and faux-leather back, available September 25th" (in անգլերեն). engadget.com. 2013 թ․ սեպտեմբերի 4. Retrieved 2013 թ․ սեպտեմբերի 5.
5. ↑  "Сравнение Note 3 и Note 2" (in ռուսերեն). samsunggalaxytabblog.ru. Արխիվացված է the original 2013 թ․ սեպտեմբերի 19-ին. Retrieved 2019 թ․ մարտի 1.
6. ↑  "Samsung Galaxy Note 3 представлен официально" (in ռուսերեն). overclockers.ru. 2013 թ․ սեպտեմբերի 5. Retrieved 2013 թ․ սեպտեմբերի 5.
7. ↑  "Samsung's Galaxy Note 3 is bigger, faster, thinner, and lighter, but is it any better?" (in անգլերեն). The Verge. 2013 թ․ սեպտեմբերի 4. Retrieved 2013 թ․ սեպտեմբերի 5.
8. ↑  "Samsung KNOX" (in ռուսերեն). samsung.com. Retrieved 2013 թ․ սեպտեմբերի 5.
9. ↑  "Samsung Galaxy Note 3" (in անգլերեն). gsmarena.com. Retrieved 2013 թ․ սեպտեմբերի 5. `{{cite web}}`: Unknown parameter `|description=` ignored (help)
10. ↑  "Samsung GALAXY Note 3 будет стоить в России 34 990 рублей" (in ռուսերեն). hi-tech.mail.ru. 2013 թ․ սեպտեմբերի 5. Retrieved 2013 թ․ սեպտեմբերի 6.
11. 1 2  "Ещё больше. Ещё мощнее" (in ռուսերեն). androidjam.ru. Արխիվացված է the original 2013 թ․ սեպտեմբերի 10-ին. Retrieved 2013 թ․ սեպտեմբերի 6.
12. ↑  "Samsung Galaxy Note 3 sports USB 3.0 connector for faster transfers and charging" (in անգլերեն). sammobile.com. 2013 թ․ սեպտեմբերի 5. Retrieved 2013 թ․ սեպտեմբերի 6.
13. ↑  "Презентация Samsung Galaxy Note 3, Galaxy Note 10.1 2014 и часов Gear" (in ռուսերեն). mobile-review.com. 2013 թ․ սեպտեմբերի 5. Retrieved 2013 թ․ սեպտեմբերի 6.
14. ↑  "Samsung Galaxy Note 3: 5.7-дюймовый FullHD-дисплей, 13-МП камера и 3 гигабайта ОЗУ" (in ռուսերեն). gagadget.com. 2013 թ․ սեպտեմբերի 4. Retrieved 2013 թ․ սեպտեմբերի 6.
15. ↑  "Evernote теперь интегрирован в Samsung Galaxy Note 3" (in ռուսերեն). evernote.com. 2013 թ․ սեպտեմբերի 5. Արխիվացված է the original 2013 թ․ սեպտեմբերի 9-ին. Retrieved 2013 թ․ սեպտեմբերի 6. `{{cite web}}`: Unknown parameter `|description=` ignored (help)
16. ↑  "Первый взгляд на Samsung Galaxy Note 3" (in ռուսերեն). itc.ua. 2013 թ․ սեպտեմբերի 5. Retrieved 2013 թ․ սեպտեմբերի 5.
17. ↑  Ron Amadeo (1.10.2013). "Note 3's benchmarking "adjustments" inflate scores by up to 20%" (in անգլերեն). Ars Technica. Retrieved 2013 թ․ հոկտեմբերի 27.
18. ↑  "Samsung Again Caught Inflating Benchmarking Scores, Phil Schiller Calls 'Shenanigans'". MacRumors. 1.10.2013. Retrieved 2013 թ․ հոկտեմբերի 27.

Արտաքին հղումներ
----------------

* "Samsung Galaxy Note 3-ի և Samsung Galaxy S4-ի համեմատություն" (in ռուսերեն). galaxy-droid.ru. Արխիվացված է the original 2013 թ․ սեպտեմբերի 10-ին. Retrieved 2013 թ․ սեպտեմբերի 5.
* "Samsung Galaxy Note 3 Կողմնացույց-մուտանտներ" (in ռուսերեն). tayga.info. 2013 թ․ սեպտեմբերի 5. Retrieved 2013 թ․ սեպտեմբերի 6.
* "Samsung Galaxy Note 2-ը Note 3-ով փոխարինելու 12 պատճառ" (in ռուսերեն). samsunggalaxytabblog.ru. 2013 թ․ սեպտեմբերի 9. Արխիվացված է the original 2013 թ․ սեպտեմբերի 19-ին. Retrieved 2019 թ․ մարտի 1.